**СОФИЙСКИ УНИВЕРСИТЕТ „СВ. КЛИМЕНТ ОХРИДСКИ”**

**СТОПАНСКИ ФАКУЛТЕТ**

**КАТЕДРА „СТОПАНСКО УПРАВЛЕНИЕ”**

**На вниманието на студентите от магистърските програми**

* **Бизнес администрация – Стратегическо управление (БА-СУ)**
* **Бизнес администрация – Развитие на човешките ресурси (БА-РЧР)**
* **Бизнес администрация – Управление и предприемачество (БА-УП)**
* **Дигитален маркетинг (ДМ), до випуск 2019/2020**
* **Бизнес администрация (за неспециалисти, зимен прием) (БА-зимен)**
* **Бизнес администрация (за неспециалисти, летен прием) (БА-летен)**

Уважаеми колеги,

Настоящият материал съдържа следната информация:

[ОБЩИ УКАЗАНИЯ ЗА РАЗРАБОТВАНЕ НА МАГИСТЪРСКА ТЕЗА 2](#_Toc52916157)

[ОБЩИ ИЗИСКВАНИЯ КЪМ ПОДГОТОВКАТА И ОФОРМЛЕНИЕТО НА МАГИСТЪРСКАТА ТЕЗА 5](#_Toc52916158)

[КРИТЕРИИ ЗА ОЦЕНКА НА СЪДЪРЖАНИЕТО НА МАГИСТЪРСКАТА ТЕЗА ПРИ НЕЙНОТО РЕЦЕНЗИРАНЕ 8](#_Toc52916159)

[ЗАЯВКА ЗА РАЗРАБОТВАНЕ НА МАГИСТЪРСКА ТЕЗА 9](#_Toc52916160)

[ПРЕПОРЪЧИТЕЛЕН СПИСЪК ОТ ТЕМИ ЗА МАГИСТЪРСКИ ТЕЗИ ЗА МП БА, БА-СУ, БА-РЧР и БА-УП 10](#_Toc52916161)

[ПРЕПОРЪЧИТЕЛЕН СПИСЪК ОТ ТЕМИ ЗА МАГИСТЪРСКИ ТЕЗИ ЗА МП ДИГИТАЛЕН МАРКЕТИНГ 17](#_Toc52916162)

# ОБЩИ УКАЗАНИЯ ЗА РАЗРАБОТВАНЕ НА МАГИСТЪРСКА ТЕЗА

Обучението в магистърските програми към Катедра „Стопанско управление“ завършва задължително с разработването на магистърска теза с две изключения:

1. За студентите от **МП за неспециалисти БА** е предоставена възможност да избират между завършване със защита на магистърска теза или завършване с Държавен изпит. Ако студентите изберат да разработят и защитят магистърска теза, това е пряко обвързано с изучаването на дисциплината „Писане на магистърска теза“ (в по-старите учебни планове тя е разделена на І и ІІ част, като включва и разработване на курсов проект). Дисциплината е дефинирана като свободно избираема, но за студентите, избрали да завършат обучението си със защита на магистърска теза, тя става **задължително избираема,** т.е. без успешно завършване на този курс студентите не могат да се насочат към работа върху магистърска теза.
2. За студентите от **МП ДМ, приети от учебна 2020/2021 г.**, формата на завършване на обучението е единствено Държавен изпит. Настоящите указания се отнасят за студентите от всички предишни випуски.

**КОГА?**

Сесиите за защити на магистърски тези са посочени в учебните планове на магистърските програми. Конкретните дати се обявяват около месец по-рано на сайта на Стопанския факултет.

**РЕДОВНО ИЛИ СРЕЩУ ЗАПЛАЩАНЕ?**

Студент, допуснат до защита на магистърска теза, има право да се яви на първа и втора сесия (редовна и поправителна) в срок от една година от полагането на последния семестриален изпит в определените в учебния план срокове за обучението. Ако не положи изпитите през тези сесии, той има право на еднократно явяване на две последователни сесии, но не по-късно от две години от семестриалното завършване (чл. 170, ал. 3 от ПДУСУ).

**КАК ДА ИЗБЕРЕТЕ ТЕМА?**

Темата на магистърската Ви теза задължително трябва да съответства на научното направление на Вашата магистърска програма (БА-СУ, БА-РЧР, БА-УП, ДМ, БА). За студентите от МП БА-СУ и БА-РЧР, темата трябва да е съобразена и със специализацията. Катедра „Стопанско управление“ и научните ръководители запазват правото на преценка за съответствието на избраната тема.

В отделен раздел на този материал са публикувани списъци с примерни теми за магистърски тези за МП БА, БА-СУ, БА-РЧР и БА-УП ([стр. 10](#_ПРИМЕРНИ_ТЕМИ_ЗА)) и за МП ДМ ([стр. 17](#_ПРЕПОРЪЧИТЕЛЕН_СПИСЪК_ОТ)). Като се ръководите от тях и от собствените си предпочитания, можете да направите своя избор и да подадете заявка. След определяне на научен ръководител темата подлежи на уточняване. В заявката си бихте могли да изразите предпочитания за насочване към определен научен ръководител, но **ВНИМАНИЕ!!!** в съответствие с утвърдените правила за работа, определянето на научния ръководител става по преценка и с решение на катедрата, а не по желание на дипломантите. По теми, за които катедрата разполага с научен капацитет, научното ръководство и рецензирането се възлага на членове на катедрата. Научно ръководство и рецензиране се възлагат на външен преподавател (от друга катедра или хоноруван) само при липса на капацитет в катедрата.

**ПРОЦЕДУРНИ СРОКОВЕ**

1. **Подаване на заявка за избор на тема за магистърска теза и определяне на научен ръководител**

В зависимост от сесиите, дефинирани по учебен план, заявка (по образец) се подава в следния срок:

|  |  |  |  |  |
| --- | --- | --- | --- | --- |
| **МП** | **Първа сесия** | **Срок за заявка** | **Втора сесия** | **Срок за заявка** |
| **БА-СУ** | ноември | до 31 януари | февруари (следващата календарна година) | до 31 март |
| **БА-РЧР** | ноември | до 31 януари | февруари (следващата календарна година) | до 31 март |
| **БА-УП** | ноември | до 31 януари | февруари (следващата календарна година) | до 31 март |
| **БА (зимен прием)** | септември | до 1 декември (предходната календарна година) | ноември | до 31 януари |
| **БА (летен прием)** | юли | до 1 декември (предходната календарна година) | септември | до 31 януари |
| **ДМ (всички випуски до 2019/20 вкл.)** | ноември | до 31 януари | февруари (следващата календарна година) | до 31 март |

Заявката се подава по електронна поща до администратора на магистърската програма (имейл адресите на администраторите са налични на страницата на Факултета в интернет), като може да бъде подписана и сканирана, но може да бъде и в DOC или DOCX формат без да има личен подпис. Заявките се разглеждат текущо на заседания на катедрения съвет. С обратно писмо по имейла от администратора на Вашата програма ще бъдете уведомени за името на определения Ви научен ръководител, за да влезете във връзка с него.

Образец за заявка можете да намерите на [стр. 9.](#_ЗАЯВКА_ЗА_РАЗРАБОТВАНЕ)

**ВНИМАНИЕ!!!** Ако по някакви причини не можете да се явите на защита на сесията, за която сте подали заявка, не е необходимо да подавате нова за следваща сесия. Нова заявка се подава само при смяна на научен ръководител!

1. **Предаване на магистърската теза и процедура за проверка на оригиналността на магистърските тези**

Преди всяка защита на страницата на Факултета в интернет се публикува информация за подаването на заявление за явяване на защита и останалите необходими документи. Инспекторите „Магистърска степен“ трябва да Ви издадат справка за изпълнението на учебния план.

В момента, в който подадете своето заявление, изпратете уведомителен имейл до администратора на своята магистърска програма. Всички магистърски тези преминават през процедура за проверка на оригиналността съгласно заповед на Ректора №РД 19-336/18.07.2019 г. За всяка държавна изпитна сесия в платформата Moodle се създава специално пространство за проверка на оригиналността на магистърските тези с една единствена дейност „Задание“. Вашият администратор ще Ви даде достъп до това пространство.

След получаването на достъп трябва да подпишете декларация за авторство на своята магистърска теза в пространството за защита (в Мудъл) и да качите текста на магистърската теза в курса в Мудъл. Основният текст на работата се предава в електронна форма в следните формати: DOC или DOCX (Microsoft Word). Ако приложенията на магистърската теза са в отделни файлове, те също се качват в платформата като допустимите формати са: DOC, DOCХ, XLTX (Excel 2007 template) и PDF. След прикачването, Вашата магистърска теза ще премине през проверка за плагиатство и в резултат на нея ще се генерира Доклад за сходство, с които се определя степента на заимстване на съдържание. Системата автоматично ще Ви изпрати уведомление за доклада. Въз основа на Доклада за сходство научният Ви ръководител ще подготви становище за допускането Ви до защита.

При положително становище и допускане трябва да изпратите файла (включително и приложенията, ако са в отделни файлове) на магистърската си теза в PDF формат по имейл на администратора на магистърската програма и на научния секретар на катедра „Стопанско управление“ гл. ас. д-р Иванка Михайлова (ivanka\_mihaylova@feb.uni-sofia.bg).

**ВНИМАНИЕ! Конкретните срокове за всяка от описаните дейности се обявяват на сайта на Факултета заедно с датите за защита.**

1. **РАЗПРЕДЕЛЕНИЕ ПО КОМИСИИ И ПРОВЕЖДАНЕ НА ЗАЩИТАТА:** Предвид развитието на епидемичната обстановка е най-вероятно защитите на магистърски тези през учебната 2020/2021 г. да се провеждат онлайн и допълнително ще бъдете информирани за това.
2. **ОТРАЗЯВАНЕ НА ЗАЩИТАТА НА МАГИСТЪРСКА ТЕЗА В СТУДЕНТСКАТА КНИЖКА:** По горните съображения, това е въпрос, който ще се уточнява допълнително за всяка сесия поотделно.

# ОБЩИ ИЗИСКВАНИЯ КЪМ ПОДГОТОВКАТА И ОФОРМЛЕНИЕТО НА МАГИСТЪРСКАТА ТЕЗА

Изисквания към съдържанието и оформлението на магистърската теза са подробно разгледани в колективната монография на катедра „Стопанско управление“ „Business Administration: Theory and Practice in Bulgaria III. Магистърска теза – теория, практика, предизвикателства“. Книгата е споделена в Системата за електронно обучение на СУ „Св. Климент Охридски“ на следния линк: <https://elearn.uni-sofia.bg/course/view.php?id=42575>. Ключът за достъп е споделен на главната страница на курса „Писане на магистърска теза“, линк към курса: <https://elearn.uni-sofia.bg/course/view.php?id=46350>.

По-долу са представени обобщено основните изисквания към съдържанието и оформлението на магистърската теза.

**СЪДЪРЖАНИЕТО:**

1. Препоръчваме **обемът** на магистърската теза да бъде от 60 до 100 стандартни страници (шрифт Times New Roman, размер 12, междуредие 1.5). Приложенията не влизат в този обем.
2. **Акцентът на тезата** трябва да пада върху практическия казус. Препоръчваме обемното съотношение теория/практика да бъде около 1:2 в полза на практическата част.
3. **Цитати** – Цитатът представлява буквално възпроизвеждане на изречения (или части от тях). Цитатите трябва да бъдат изложени в текста в кавички и с коректно обозначаване на цитирания източник. При посочване на източниците е необходимо да се избере система за цитиране, която да се следва в целия текст на магистърската теза. Препоръчваме да се използва **Харвардската система за цитиране и рефериране**.
4. **Парафразиране** – При парафразирането се цели да се представи лична позиция и мнение преразказвайки, вместо да се използват точните думи на цитирания автор. Парафразирането не изисква поставяне на текста в кавички. Необходимо е да се посочи коректно източникът на парафразирания текст. В случай, че се използват идеи, теории, аргументи или позиции, развити на базата на нечия авторска работа, без да са направени препратки към определения автор, се счита, че е извършено плагиатство.
5. **Плагиатство и измама** – Едно от най-важните изисквания към магистърската теза е тя да бъде лично дело на студента под ръководството на научен ръководител. При наличие на данни за преписване от литературата, от други магистърски тези или от Интернет студентът не се допуска до защита, магистърската теза се анулира и студентът се наказва както следва:
* При установено от научния ръководител копиране в процеса на подготовката на магистърската теза, той има право да откаже да приеме текста и да насочи студента към преработка. При систематични опити за плагиатство в процеса на подготовката на магистърската теза, научният ръководител има правото да откаже по нататъшна работа със студента и да внесе доклад за административно му наказание, съгласно Правилника на Университета.
* Проверката на оригиналността на магистърските тезиза всички програми в ОКС „магистър“ и последващите дейности са регламентирани в **Процедурата за проверка на оригиналността чрез използване на интегрирана в средата за електронно обучение приставка на специализирана система за засичане на плагиатство в СУ**(утвърдена със Заповед №РД 19-336/18.07.2019 г.). При констатирани неправомерни заимствания в Доклада за сходство, научният ръководител не допуска работата до защита. Дипломантът следва да преработи текста на магистърската си теза за отстраняване на неправомерни съвпадения и да предаде преработената работа за следваща дата защита, при която се повтаря процедурата отначало (описана в **2.** **Предаване на магистърската теза и процедура за проверка на оригиналността на магистърските тези).** При повторна проверка научният ръководител изрично посочва в Становището, че това в повторна процедура за проверка.

**ОФОРМЛЕНИЕТО:**

1. **Заглавната страница** на магистърската теза трябва да съдържа информацията:

|  |
| --- |
| СОФИЙСКИ УНИВЕРСИТЕТ „СВЕТИ КЛИМЕНТ ОХРИДСКИ”СТОПАНСКИ ФАКУЛТЕТМАГИСТЪРСКА ПРОГРАМА „... ... ...”**МАГИСТЪРСКА ТЕЗА****ТЕМА: ... ... ...**  |
| ДИПЛОМАНТ:/трите имена и фак. №/ | НАУЧЕН РЪКОВОДИТЕЛ:/звание и име/ |
| С О Ф И Я……. год. |

1. Файловете с електронната версия трябва да бъдат озаглавени на латиница по следния начин: МТ-(*име и фамилия на студента)*-*(магистърска програма)*-*(факултетен номер)-(месец и година на защита)*

Пример: **MT-IvanIvanov-BASU-9999-11-2020** *(BARChR, BAUP, DM, BA)*

 Допълнителните файлове трябва да бъдат озаглавени аналогично с допълнение „прил“ (приложение) и, евентуално, номерация, ако приложенията са в повече от един файл или са повече от едно.

Пример: **MT-IvanIvanov-BASU-9999-11-2020-pril**

 **МТ-DimitarDimitrov-DM-9999-11-2020-pril1**

 **МТ-DimitarDimitrov-DM-9999-11-2020-pril2**

 **МТ-NikolaNikolov-BAUP-9999-11-2020-pril-1do13**

1. Всички страници на магистърската теза (без заглавната) трябва да се **номерират**.
2. **Заглавията** на всяка глава и всеки параграф се изписват с по-едър шрифт. Всяка глава започва на нова страница. Параграфите не е нужно да се отделят на нова страница.
3. Ако за онагледяване на магистърската теза в нея се включват **таблици, графики и фигури,** текстът в тях трябва да е на български език. Таблиците, графиките и фигурите трябва да се номерират, като номерацията им (отделна за всяка от тях) е единна за цялата магистърска теза. Желателно е таблиците, графиките и фигурите да имат заглавия. Препоръчваме по-големите таблици, графики и фигури да се изнасят като приложения в края на текста (със съответната препратка – „Приложение № …”).
4. Ако в текста на магистърската теза е необходимо да има **формули,** те се печатат с по-едър шрифт и на отделен ред, като се номерират последователно. Необходимо е да се посочат и обяснят символите, които са използувани във формулите.
5. **Бележки под линия** – те се използват за: посочване на препратки към книги, статии, документи и други използвани материали; определяне и обяснение на използвана специфична терминология; посочване на допълнителна информация, която би прекъснала неуместно смисъла на изречението/текста.
6. **Използвани информационни източници** – това трябва да бъде изчерпателен списък на всички използвани източници. Подреждането става в азбучен ред на базата на фамилното име на автора. Препоръчваме следната подредба: източници на кирилица (книги, статии и пр.); източници на латиница; нормативни документи (ако е приложимо); интернет източници.
7. **Приложения** – Приложенията се включват в магистърската теза най-накрая, след списъка на информационните източници. Те трябва да бъдат последователно номерирани и всяко да започва на нова страница. Добре е да бъдат озаглавени.

**ЗАЩИТАТА:**

1. За защитата подгответе предварително **кратко експозе**. То не трябва да надхвърля 10-12 минути. Съсредоточете се върху практическата част на разработката. Макар че ще имате възможност да се запознаете с рецензията преди защитата, не включвайте в първоначалното изложение отговора на въпросите от нея.
2. Задължително подгответе **презентация на Power Point**. Препоръчваме да се използват по-едри шрифтове и да се внимава с цветовите решения. Избягвайте големи таблици с много данни, тъй като цифрите стават почти незабележими.
3. В презентацията да не се използват фирмени знаци и лога.
4. Защитата протича в следната **последователност**:
* Дава се думата на дипломанта да представи разработката си;
* От рецензията се прочита заключението на рецензента и въпросите;
* Задават се допълнителни въпроси от Комисията;
* Дава се думата на дипломанта да отговори на въпросите от рецензията и на допълнителните въпроси.
1. **Резултатите** се обявяват до половин час след приключване на всички защити.

# КРИТЕРИИ ЗА ОЦЕНКА НА СЪДЪРЖАНИЕТО НА МАГИСТЪРСКАТА ТЕЗА ПРИ НЕЙНОТО РЕЦЕНЗИРАНЕ

|  |  |  |
| --- | --- | --- |
| **№** | **Критерии:** | **Максимален брой точки** |
| 1. | Обосновка на проблема, целта, обекта, предмета | 10 |
| 2. | Теоретичен обзор | 15 |
| 3. | Методика на изследването | 15 |
| 4. | Провеждане на изследването | 15 |
| 5. | Резултати, изводи за теорията и практиката | 15 |
| 6. | Оценка на използваните информационни източници  | 10 |
| 7. | План, структура на работата | 5 |
| 8. | Професионален език | 5 |
| 9. | Качества на визуализацията чрез фигури, графики, картини, схеми и таблици | 10 |
|  | **Общо:** | **100** |

**Формиране на общата оценка на рецензента:**

|  |  |  |  |
| --- | --- | --- | --- |
| **Точки** | **Оценка с думи** | **Оценка с цифри в СУ:** | **Оценка - ECTS** |
| **96-100** | Отличен | 6 | A |
| **(90-95)** | Отличен | 5,5 |  |
| **81-89** | Много добър | 5 | B |
| **(72-80)** | Много добър | 4,5 |  |
| **62-70** | Добър | 4 | C |
| **54-61** | Добър | 3,5 | D |
| **50-53** | Удовлетворителен | 3 | E |
| **0-49** | Слаб | 2 | F |

**ОРИЕНТИРОВЪЧНИ КРИТЕРИИ ЗА ОЦЕНКА НА ЗАЩИТАТА**

1. Представяне на магистърската теза:
	* Визуализация, последователност, изчерпателност и т.н.
	* Устна изява на дипломанта – език, стил, поведение и пр.
2. Отговор на въпроси (от рецензията и допълнителни).

# ЗАЯВКА ЗА РАЗРАБОТВАНЕ НА МАГИСТЪРСКА ТЕЗА

Име, презиме, фамилия …………………...……………………………………………...…..

Специалност СТОПАНСКО УПРАВЛЕНИЕ

Приет/а през учебната ………………….. година; Срок на обучение ……… семестъра

Факултетен № …….………

Магистърска програма ……………….………..……………………………...………………

Специализация (за МП БА-СУ и БА-РЧР) ….………………………………………………

**E-mail** ………………………………......……………………………………………………...

Адрес и телефони за връзка …..………………....…………….………..………………….…

…………………………………………………..………………………………………………

Бих искал/а да разработя магистърска теза на тема (в областта на):

…...…………………….........................................................................................................................................................................................................................................................................................

………………………………………………………………………………………………………………………………………..……………………..……………………...…………………….............................................................................................................................................................................

Бих желал/а да се явя на защита през месец ………………… 20…г.

Дата: ……… 20… г.

 СТУДЕНТ: …………………….

---------------------------------------------

**С РЕШЕНИЕ НА КАТЕДРАТА СЕ ОПРЕДЕЛЯТ**:

Научен ръководител ………………………………………………………………..

Рецензент ………………………………………………..…………………………..

# ПРЕПОРЪЧИТЕЛЕН СПИСЪК ОТ ТЕМИ ЗА МАГИСТЪРСКИ ТЕЗИ ЗА МП БА, БА-СУ, БА-РЧР и БА-УП

**Потенциален научен ръководител – ПРОФ. Д.ИК.Н. ЖЕЛЮ ВЛАДИМИРОВ**

(уточняване на темата е възможно или наложително след разговор с дипломанта)

**I.** Анализ на **конкретни промени в организациите** като резултат от:

- въвеждане на нови информационни системи.

- нови системи за подбор на служителите.

- нови системи за оценка на служителите.

- нови системи за възнаграждения на служителите.

- нов управленски екип.

- разширяване на дейността и наемането на нови служители.

- придобивания и сливания.

- значително преструктуриране на отдели и звена.

- интернационализация на дейността.

- нови системи за управление на качеството или специфични професионални стандарти.

- намирането на нови пазари.

- пускането в действие на нови продукти.

- нова организация на труда.

- нова структура на управление.

**II.** Проблеми, свързани с **УЧР в организациите** като:

1. Стратегическо **планиране на ЧР**

2. **Нови практики** вобластта на УЧР относно:

- намиране на подходящи служители и специалисти;

- е-наемане, селектиране и назначаване;

- обучение и развитие на служителите;

- системи за оценяване на персонала;

- системи за възнаграждения;

- безопасни и здравословни условия на труд;

- управлението на разнообразна по състав работна сила и др.

**III. Иновативност и конкурентоспособност** на организациите:

-фактори за иновативност и/или конкурентоспособност;

- значението на външните за организацията условия;

- значението на вътрешни за организацията характеристики;

- ролята на предприемача/мениджър;

- значението на вътрешното (корпоративно) предприемачество и др. под.

**Потенциален научен ръководител – ПРОФ. Д.С.Н. ЦВЕТАН ДАВИДКОВ[[1]](#footnote-1)**

Проблемно тематични области:

* Организационно поведение (човекът в групата и организацията; мотивация; лидерство; конфликти; комуникации; целеполагане; управленско решение; …)
* Предприемачество, иновации, частен бизнес
* Национални и организационни култури
* Теми, които предлагат интегрирано разглеждане на проблеми между тези области (примери: предприемаческа култура; култура на иновационното поведение; влияние на организационната култура върху поведението в условията на конфликти; …)
* Други теми, предложени от колегите студенти (стига да ме убедите, че са значими и съответстват на профила на магистърската програма).

Бих работил с колеги, които:

* Знаят какво искат (имат защитими аргументи защо искат да работят в дадена област, да се занимават с определена тема / проблеми);
* Познават добре изучаваното в магистърската програма и знаят как да го използват за нуждите на конкретно изследване;
* Са готови да използват подготовката на магистърска теза, за да научат нови неща (например, като издирят и се запознаят добросъвестно с нови източници по темата);
* Не разчитат предимно на източници в интернет, а имат вкус и към сериозната литература;
* Работят последователно и ритмично през целия период за подготовка на магистърската теза (не разчитат да свършат работата през последната седмица!);
* Имат вкус към проучвания и интерпретиране на емпирични данни;
* Уважават труда на другите – коректно отразяват / цитират използваните източници;
* За които наученото по време на подготовката на магистърската теза е по-важно от крайната оценка от защитата.

**Потенциален научен ръководител – ПРОФ. Д.ИК.Н. НЕВЯНА КРЪСТЕВА**

(уточняване на темата е възможно или наложително след разговор с дипломанта)

1. Изследване за приложимост на маркетинговата концепция в нетрадиционни сектори – публичен сектор; енергетика; инфраструктура; комунални услуги и пр. в България.
2. Социално-отговорни ли са компаниите в съвременните български условия?
3. Ретроспективно изследване за маркетинговия фокус на българските компании от индустрия [ХХХ]
4. Изследване и анализ на маркетинговата обкръжаваща среда за компания [ХХХ]
5. Разработване на профил на потребителите за продукт [ХХХ] на компания [ХХХ]
6. Стандартизиран vs. диференциран маркетингов подход в условията на европейската интеграция и създаване на единния европейски пазар.
7. Стратегически маркетингов анализ на бизнес портфейла на компания [ХХХ]
8. Стандартизиран и диференциран маркетингов подход при формиране и изпълнение на стратегията за интегрирани маркетингови комуникации на компания [ХХХ].
9. Оценка на ефективността и ефикасността на маркетинговата стратегия и план в областта на продукта / ценовата стратегия / дистрибуцията / интегрираните маркетингови комуникации на компания [ХХХ]
10. Диференциация или специализация в условията на икономическа криза?
11. Връзката удовлетвореност на клиентите – доходност на фирмата
12. Онлайн маркетинг – възможности и перспективи
13. Стратегии за навлизане на нови пазари на базата на конкретни примери на фирми
14. Влияние на рекламата върху потребителското поведение
15. Съживяване на бранда – как да вдъхнем нов живот на бранда и да избегнем неглижирането му от страна на потребителите
16. Брандирани продукти спрямо частните марки – различия във възприятията на потребителите
17. Анализ на успешни корпоративни маркетингови стратегии
18. Традиционните спрямо новите форми на дистрибуция

**Потенциален научен ръководител – ПРОФ. Д-Р ДЕСИСЛАВА ЙОРДАНОВА**

(уточняване на темата е възможно или наложително след разговор с дипломанта)

1. Предприемачество в бранш ..... Проблеми в България.
2. Социално предприемачество.
3. Младежко предприемачество.
4. Женско предприемачество.
5. Технологично предприемачество.
6. Мотивация на предприемача.
7. Корпоративно предприемачество.
8. Предприемаческа ориентация на съществуващи компании
9. Управленски проблеми в нови фирми.
10. Управленски проблеми в малки и средни предприятия.
11. Управленски проблеми в семейни фирми.
12. Унаследяване на семейни фирми.
13. Растеж на нови или малки фирми.
14. Интернационализация на нови или малки фирми.
15. Конкурентоспособност на нови или малки фирми.
16. Корпоративна социална отговорност в нови, малки или семейни фирми.
17. Среда за развитие на предприемачеството. Предприемачески екосистеми.

**Потенциален научен ръководител – ДОЦ. Д-Р ОЛИМПИЯ ВЕДЪР**

(уточняване на темата е възможно или наложително след разговор с дипломанта)

**На примера на конкретна фирма или няколко фирми:**

1. Внедряване на практиките на УЧР в малките и средни предприятия (МСП) – проблеми и достижения.
2. Анализ и усъвършенстване на системата за управление на персонала във фирма …
3. Анализ и планиране на възпроизводството на човешките ресурси в организацията.
4. Анализ и проектиране на длъжностите в организацията.
5. Набиране на кадри, подбор и избор на кадри, наемане на кадрите.
6. Обучение и квалификация на кадрите.
7. Движение и кариера на кадрите в организацията.
8. Оценка и атестация на кадрите.
9. Оценка на длъжностите и формиране на системата за възнаграждение.
10. Възнаграждение и стимулиране на сътрудниците.
11. Мотивация на кадрите.
12. Удовлетвореност на кадрите.
13. Сигурност, безопасност и здравословност на работната среда.
14. Стрес на работното място. Техники за справяне със стреса.
15. Комуникация и делово общуване – проблеми и решения.

**Потенциален научен ръководител – ДОЦ. Д-Р МИРОСЛАВА ХРИСТОВА[[2]](#footnote-2)**

(уточняване на темата е възможно или наложително след разговор с дипломанта)

**Анализ на конкретна организация в следните тематични области**:

1. Развитие на практиката в областта на стратегическото управление – на примера на... Проблеми в България.
2. Стратегия. Разработване на стратегия - подход(и).
3. Стратегическо поведение на организацията – на примера на...
4. Стратегическо поведение на организацията – проблеми в България.
5. Предизвикателства пред стратегиите и стратегическото управление в 21 век – на примера на....
6. Стратегическо планиране и приложението му като подход.
7. Формиране на стратегията и приложение на подхода.
8. Глобализация на бизнеса и влиянието й върху стратегическото управление на фирмите. Проблеми в България.
9. Стратегическо развитие и интернационализация на фирмата.
10. Стратегическият процес в международна/глобална среда. Особености и характеристики.
11. Стратегическият процес в международна/глобална среда – на примера на....Проблеми в България.
12. Стратегията от международен тип – на примера на..... Приложение към България.
13. Формулиране и изпълнение на стратегия от международен тип. Проблеми в България.
14. Институционален, културен и етичен тип фактори за успех на стратегията от международен тип – на примера на....приложения/проблеми в България.
15. Интернационализацията като стратегия на фирмата – на примера на...
16. Интернационализация на български фирми – на примера на... Съдържание, видове стратегии, фактори за успех.
17. Интернационализация на чужди фирми към българския пазар. Видове стратегии, фактори за успех.
18. Анализ и оценка на външен // вътрешен тип фактори за успех на международните стратегии – на примера на......
19. Интернационализация на чужди фирми към българския пазар: на примера на...
20. Стратегически съюзи и международна/глобална стратегия.
21. Диверсификацията като стратегия на фирмата.
22. Формулиране и изпълнение на стратегия. Особености от процесна и съдържателна перспектива.
23. Вътрешна диагностика на организацията – на примера на..
24. Вътрешна диагностика и оценка на ресурсите и способностите на организацията. Проблеми в България.
25. Модели за анализ на ресурсите и способностите на организацията – на примера на..
26. Външна диагностика на организацията – на примера на..
27. Диагностика на отрасъла на организацията и определяне/промяна на фирмената стратегия.
28. Разработване на стратегия на корпоративно (бизнес-) ниво.
29. Разработване на стратегия на конкурентно (бизнес-) ниво.
30. Избор, анализ и оценка, промяна на подхода/подходите за разработване на стратегия на организацията.
31. Портфейлна стратегия на организацията.
32. Конкурентна (бизнес) стратегия на организацията.
33. Бизнес-стратегиите на фирмата – на примера на... видове и елементи. Фактори за конкурентно предимство.
34. Методи за анализ и оценка на стратегиите.
35. Корпоративна стратегия на организацията.
36. Оценка на стратегиите на организацията.
37. Анализ и избор на стратегически зони за стопанска дейност на фирмата.
38. Стратегията като фактор за промяна на организационната структура.
39. Синергизмът като условие за стабилност на фирмата.
40. Стратегията „Син океан” за формиране на ново пазарно пространство.
41. Еталонни стратегии на фирмата.
42. Картата от балансирани показатели за осигуряване на контрол върху реализацията на стратегията.
43. Стратегията като фактор за (дългосрочно) развитие на организацията.
44. Преодоляване на съпротивата към стратегически промени във фирмата.

**Потенциален научен ръководител – ДОЦ. Д-Р ТЕОДОР АТАНАСОВ**

(уточняване на темата е възможно или наложително след разговор с дипломанта)

1. Икономическата криза и нейното отражение:
* върху отрасъл ХХХ // върху фирма ХХХ.
* мерки за преодоляване на последиците от икономическата криза и тяхното отражение в бизнес-плана на фирма ХХХ.
1. Франчайзинг:
* възможности за развитие на франчайзинга у нас.
* франчайзингът – добри практики и проблеми. На примера на фирма ХХХ.
* франчайзинг – предимства и недостатъци. На примера на фирма ХХХ.
* франчайзингът като бизнес модел. Предимства и недостатъци. На примера на фирма ХХХ.
* възможности за франчайзинг в отрасъл ХХХ.
1. Аутсорсинг:
* България като аутсорсинг дестинация. Възможности и проблеми.
* аутсорсинг и конкурентно предимство. На примера на фирма ХХХ.
* аутсорсинг практики в малките и средни предприятия. На примера на отрасъл ХХ.
* аутсорсингът като фирмена стратегия. Силни страни и заплахи за фирмата. На примера на фирма ХХХ.
* добри практики и перспективи пред аутсорсинга в отрасъл ХХХ.
1. Клъстерите в България
* управленски проблеми пред клъстерите у нас.
* клъстери и иновации. На примера на клъстер ХХХ.
* конкурентоспособност чрез развитие на клъстери. На примера на клъстер ХХХ.
* клъстери и подкрепа на малкия и среден бизнес. На примера на клъстер ХХХ.
* ползи и рискове при клъстерите. На примера на клъстер ХХХ.
1. Глобализация:
* глобализацията и отражението ѝ в бизнес-плана на фирмата. На примера на фирма ХХХ.
* глобализацията – възможност и заплаха за фирмата. На примера на фирма ХХХ.
1. Бизнес-планиране:
* бизнес-планиране и създаване и управление на малък бизнес.
* бизнес-план на стартиращ малък бизнес
* диагностика и оценка на бизнес-средата. На примера на фирма ХХХ.
* диагностика на отрасъла на фирмата и отражението ѝ във фирмения бизнес-план. На примера на фирма ХХХ.
* анализ и оценка на интензитета на конкуренция в отрасъл ХХХ.
* диагностика и оценка на конкурентоспособността на фирмата. На примера на фирма ХХХ.
* разработване на стратегия на корпоративно (бизнес) ниво.
* анализ на конкурентните предимства и конкурентна стратегия на фирмата. На примера на фирма ХХХ.
* социалната отговорност на бизнеса и нейното отражение във фирмения бизнес-план.
* корпоративната социална отговорност като стратегически приоритет на конкурентното поведение на фирмата.
1. Оперативни програми 2014-2020 година:
* Оперативните програми 2007-2013. Резултати и проблеми. На примера на Оперативна програма…
* Оперативните програми 2007-2013 и 2014-2020. Сравнителен анализ. На примера на Оперативна програма…
* възможности пред българския бизнес, произтичащи от Оперативните програми на ЕС 2014-2020 година. На примера на отрасъл ХХХ.
* Оперативните програми 2014-2020 година и възможностите за повишаване на конкурентоспособността на българските фирми. На примера на фирма ХХХ.
* въздействието на Оперативните програми върху иновативността на българските фирми. На примера на фирма ХХХ или отрасъл ХХХ.
1. Публично-частните партньорства в България:
* публично-частното партньорство като метод за предоставяне на качествени публични услуги.
* публично-частни партньорства в…… Управленски проблеми и добри практики.
* публично-частните партньорства – възможност за развитие на социални предприятия. На примера на……
* ползи и рискове от публично-частното партньорство. На примера на……
* взаимодействието между публичния сектор и бизнеса – двигател за модернизация на обществото.
* предпоставки за успешно управление на публично-частното партньорство. На примера на……
* предизвикателства пред развитието на публично-частните партньорства България.
* изследване и анализ на реализирани публично-частни партньорства и възможности за бъдещи публично-частни партньорства в……
* публично-частните партньорства в процеса на социално включване на уязвими групи.
* ползи и негативи от публично-частното партньорство. На примера на……
1. Предприемаческа екосистема:
* Бизнес-инкубаторите като инструмент за подпомагане на предприемачеството в България.
* Инкубаторите в България – управленски проблеми
* Ролята на бизнес-инкубаторите – институционален анализ.
* Сравнителен анализ на бизнес-инкубационните модели.
* Ролята на инкубаторното взаимодействие при подпомагането на новосъздадените фирми.
* Бизнес-инкубатори и създаване на нови фирми – оценка на инкубаторните модели.
* Мрежовите инкубатори – „парника“ на новата икономика.
* Бизнес-инкубаторите като инструмент за подпомагане на икономическия растеж.
* Ролята на бизнес-инкубаторите в предприемаческия процес.
* Бизнес-инкубацията като стратегия.
* Бизнес-инкубация и социален капитал.

**Потенциален научен ръководител – ДОЦ. Д-Р ТОДОР ЯЛЪМОВ**

(уточняване на темата е възможно или наложително след разговор с дипломанта)

1. Възникване и развитие на български мултинационални компании (български компании, които са се наложили като глобални компании със собствени брандове, изнесено производство, придобиващи чужди компании)
2. Академично предприемачество в България (български фирми, възникнали като spin-offs и spin-outs в българските академични институции)
3. Серийно предприемачество в България (основно в ИКТ сектора, но и други сектори, има доста примери на академични серийни предприемачи)
4. Дифузия на иновациите в предприятията в България (внедряване на технологии, продуктово иновиране, фактори) – разнообразни въпроси и теми свързани с изданията Иновации БГ <http://www.arcfund.net/arcartShowbg.php?id=9340>

При избор на тема от тази група е възможно да се предоставят готови данни или достъп до бази данни, които да подпомогнат дипломанта да си отговори на разнообразни въпроси – например има ли и какво е въздействието на структурните фондове върху иновативността на компаниите (например участващи в ОП Конкурентоспособност), върху производителността им (спрямо всички или друга референтна група) и т.н.

1. Тенденции и проблеми на развитието на гражданския сектор в България (Юридически лица с нестопанска цел, неправителствени организации) – разнообразни теми свързани с тази публикация - <http://www.csd.bg/artShowbg.php?id=15422>
2. Корупция и сива/скрита икономика – измерване, системна динамика и мениджърски стратегии.

При избор на тема от тази група е възможно да се предоставят данни (вкл. емпирични проучвания за дълъг период от време 1999-2012 г.).

1. Изграждане на управленски информационни системи базирани на интеграция на големи данни (big data), GIS и други системи (пример – интеграция на публични регистри в GIS за целите на общинското управление)

Ако имате интерес да използвате **“big data”**(разнообразни анализи базирани на големи бази данни, покриващи генералните съвкупности, изчерпателно, а не извадково), **„мрежов” характер** (network analysis – както social network analysis, така и actor network analysis) и свързаност между различни групи обекти (например Неправителствени организации и стопански субекти, капиталова свързаност на фирмите, партньорства между фирми и академични институции финансирани от Европейски проекти и т.н.) или специфични „визуализационни” или „изследователски” инструментариум (например GIS – за geospatial анализ), но нямате пряк достъп до данни, бих могъл да ви предоставя такива, върху които да се опитате да направите анализ.

**Потенциален научен ръководител – ДОЦ. Д-Р ИЯ ПЕТКОВА-ГУРБАЛОВА**

(уточняване на темата е възможно или наложително след разговор с дипломанта)

1. Лидерство в организацията – фактор за организационната ефективност.
2. Изследване на видовете лидерство в екип/организация/бранш/……
3. Проявление на лидерството в мултикултурна среда.
4. Роли на ръководителя и управленски умения.
5. Управленски решения – същност, видове и модели.
6. Властни пълномощия, отговорност и делегиране. Механизми за координиране.
7. Етика в бизнеса. Социални и етични отговорности на мениджмънта.
8. Управление на таланта. Споделяне на добри практики. Внедряване на система за управление на таланта.
9. Изследване на организационната култура.
10. Управление на конфликтите в организацията.
11. Мотивацията като фактор за организационната ефективност.
12. Комуникацията като фактор за организационната ефективност.
13. Удовлетворение на служителите като фактор за организационната ефективност.
14. Същност на групите. Групи в управлението. Групова динамика. Ефективност на екипите.
15. Управление на човешките ресурси (Набиране, Подбор, Кариера, Оценка и атестация, Бонусна програма и възнаграждение, Анализ и проектиране на длъжността, Безопасни условия на труд,...).
16. Националната и организационна култура като определящи ………………….(всяко от изброените по-горе).

**Потенциален научен ръководител – ГЛ. АС. Д-Р РАЯ КАНАЗИРЕВА**

(уточняване на темата е възможно или наложително след разговор с дипломанта)

1. Предприемачество и иновации
2. Устойчиво предприемачество; управление на социално отговорен бизнес
3. Корпоративно предприемачество и иновации
4. Бранд мениджмънт; дигитален бранд мениджмънт и социална отговорност
5. Маркетинг и бранд мениджмънт за стартиращ бизнес и МСП
6. Организационна култура
7. Финансиране и инвестиции в социално отговорно предприемачество

**Потенциален научен ръководител – ГЛ. АС. Д-Р ИВАНКА МИХАЙЛОВА**

(уточняване на темата е възможно или наложително след разговор с дипломанта)

Тематични области:

* Организационно поведение и Управление на човешките ресурси (човекът в групата и организацията, мотивация, ангажираност, конфликти, комуникации, стрес, …);
* Социална отговорност на бизнеса (оценка на състоянието и проблемите на конкретна организация, като браншови проблем, проблеми в България, …)
* Екологичен мениджмънт (проблеми на осъществяването му в конкретна организация (населено място, регион));
* Други теми, предложени от дипломантите, които отговарят на научното направление на магистърската програма (или специализацията).

Списък от теми на защитили дипломанти на гл. ас. д-р Иванка Михайлова:

<https://authors.uni-sofia.bg/AuthorPublications.aspx?id=1f8d8986-05e6-4855-bac4-ce91d749dce6>

**Потенциален научен ръководител – ГЛ. АС. Д-Р ИВАН АНГЕЛОВ**

(уточняване на темата е възможно или наложително след разговор с дипломанта)

1. Глобализация на бизнеса и стратегическо управление на организациите в международна среда.
2. Корпоративната стратегия. Елементи, характеристики, особености. Фактори за успех на корпоративната стратегия.
3. Вземане на решение за стратегията на фирмата на база организационната диагностика.
4. Конкурентното предимство в национален и международен план. Актуални модели за анализ.
5. Стратегии за навлизане и опериране на международните пазари. Съответствия между избран тип стратегия и начин за навлизане.
6. Стратегическо управление на организациите и организационните мрежи.
7. Приложение на иновациите и иновационните дейности в стратегическото управление на организациите.

**Потенциален научен ръководител – АС. ИРЕНА МЛАДЕНОВА**

(уточняване на темата е възможно или наложително след разговор с дипломанта)

1. Управление на промяната.
2. Анализ на промяната в конкретна компания в резултат на …
* … преструктуриране
* … програма за съкращаване на разходите
* … сливане и придобиване
* … (други)
1. Маркетинг. Анализ и оценка на маркетингова стратегия по примера на конкретна компания
2. Предприемачество
3. Иновации
4. Създаване и управление на малък бизнес

# ПРЕПОРЪЧИТЕЛЕН СПИСЪК ОТ ТЕМИ ЗА МАГИСТЪРСКИ ТЕЗИ ЗА МП ДИГИТАЛЕН МАРКЕТИНГ

**Потенциални научни ръководители:**

**проф. д.ик.н. Невяна Кръстева**

**гл. ас. д-р Рая Каназирева**

**ас. Ирена Младенова**

1. Оценка и управление на (конкретна за всеки дипломант) дигитална маркетингова кампания чрез техники за анализ на естествен език (Content analysis).
2. Оценка и управление на (конкретна за всеки дипломант) дигитална маркетингова кампания  чрез алгоритми за машинно самообучение (Machine learning).
3. Анализ и визуализация на данни свързани с (конкретна за всеки дипломант) дигитална маркетингова кампания. (Google Data Studio)
4. Методи за подобряване на потребителското преживяване в процеса на онлайн пазаруване.
5. Ефективно използване на инструменти за повишаване на конверсиите.
6. Потребителски пътеки и изграждане на електронен магазин.
7. Пазарна сегментация на базата на данни от онлайн маркетингово проучване
8. Извеждане на метрики за ефективност на базата на данни от онлайн маркетингово проучване
9. Извеждане на фактори, влияещи върху потребителското поведение на базата на данни от онлайн маркетингово проучване
10. Количествено измерване на ефективността на дигиталната маркетингова стратегия
11. Статистическо моделиране на потребителското поведение в онлайн среда
12. Позициониране, бранд резонанс и стойностна верига на марката Х
13. Бранд одит и бранд архитектура на марката Х
14. Създаване на бранд план за фирма Х
15. Сравнителен анализ на бранд резонанс, позициониране и стойностна верига на марките Х и У
16. Разработване на стратегически план за дигитална маркетингова кампания
17. Анализ на елементите на дигиталната стратегия на фирма Х, за обезпечаване на доверието към марката
18. Анализ на подходите за обезпечаването на доверието между продавач и клиент в дигиталната комуникационна стратегия на (избран икономически сектор, определена платформа, фирма и др.)
19. Оценка на влиянието на фактора доверие, за избора на (стоката/ услугата), в онлайн търговията
20. Методи за изграждане на доверие, между продавач и клиент, при онлайн продажбите на (определен вид стоки)
21. Анализ на влиянието на дизайна, структурата и функционалността на дигиталната платформа, за спечелване доверието на потенциалните клиенти на (определена стока)
22. Оценка влиянието на съдържанието за спечелването на доверието на клиента в онлайн търговията на (стоки/ услуги)
23. Анализ на ефективността от активността на (фирма/организация) в социалната мрежа (социална мрежа)
24. Анализ на ефективността на дигиталната реклама на фирма Х за повишаване на нейната разпознаваемост
25. Анализ на дигиталната маркетингова стратегия на фирма Х и оценка на прилаганата стратегия
26. Анализ на съвременните навигационни модели, използвани от (…) за подобряване на ефективността на комуникацията с потребителя
27. Анализ на влиянието на дигиталната кампания на (…), върху избран сегмент потребители
28. Анализ на дигиталната маркетингова стратегия на (икономически сегмент или организация), в канали, различни от Интернет дигиталните канали
29. Оценка на влиянието на контент (или инбаунд; или маркетингът в реално време)
30. Анализ и оценка на дигиталната маркетингова стратегия на Vlogger (…) във Vlog (…) на канала (You Tube/ Vimeo/ VBox7/…)
31. Оценка на ефекта от използване на добавена реалност в дигиталната стратегия на …
32. Анализ влиянието на дигиталните технологии върху избора на целевия пазар и маркетинг микса на (фирма)
33. Динамика в изменението на маркетинг микса на фирма и анализ на постигнатите резултати
34. Анализ на присъствието в собствените, спечелените и платените дигитални медии на фирма (Х) и оценка на ефекта от това присъствие.
1. По изрично настояване на проф. Давидков заявката за тематични направления се оповестява в този вид! [↑](#footnote-ref-1)
2. Доц. д-р Мирослава Христова е в отпуск по майчинство и заявките за магистърски теза с теми от примерния ѝ списък ще бъдат насочвани към друг подходящ научен ръководител от катедра „Стопанско управление“. [↑](#footnote-ref-2)